PATVIRTINTA

Gimnazijos direktoriaus

2021 m. kovo 31 d.

įsakymu Nr. V – 121

**PAGĖGIŲ SAV. VILKYŠKIŲ JOHANESO BOBROVSKIO GIMNAZIJOS SOCIALINĖS VEIKLOS VYKDYMO TVARKA**

**I SKYRIUS**

**BENDROSIOS NUOSTATOS**

1. Socialinė-pilietinė veikla gimnazijoje organizuojama remiantis LR ŠMM rekomendacijomis „Dėl mokinių socialinės veiklos” (2007-08-21 Nr.SR-12-05-69) ir BUP 2017-2018 m.m. 32.2 punktu.
2. Socialinė-pilietinė veikla yra neatskiriama bendrojo pagrindinio ugdymo dalis. Ji įtraukiama į mokyklos ugdymo planą, siejama su mokyklos tikslais, bendruomenės projektais, kultūrinėmis ir socializacinėmis programomis, tradicijomis, turimomis sąlygomis.
3. Organizuojant socialinę-pilietinę veiklą, atsižvelgiama į mokinių amžiaus tarpsnių ypatumus.
4. Socialinė-pilietinė veikla pagrindiniame ugdyme yra privaloma (mokiniams pasiūlyta ir jų laisvai pasirinkta).
5. Socialinės-pilietinės veiklos tvarkos aprašas reglamentuoja mokinių socialinę-pilietinę veiklą 5-8, I – II g. klasėse.
6. **Uždaviniai:**
   * **Stiprinti demokratinę gimnazijos kultūrą.**
   * **Ugdyti ir puoselėti mokinių tautinį ir pilietinį sąmoningumą, skatinti tautinę saviraišką.**
   * **Didinti mokinių visuomeninį ir politinį aktyvumą.**
   * **Formuoti mokinių vertybines nuostatas, asmeninius, socialinius, komunikacinius, darbo ir veiklos gebėjimus.**

**II SKYRIUS**

**SOCIALINĖS VEIKLOS ORGANIZAVIMO TVARKA**

7. Socialinė veikla organizuojama:

7.1. 5 – 6 klasių mokinių veikla labiau orientuota į mokinių socialinių ryšių kūrimą ir stiprinimą pačioje klasės, gimnazijos bendruomenėje;

7.2. 7 – 8, I – II g. klasių mokinių veikla orientuota į pilietiškumo bei atsakingo dalyvavimo gebėjimų ugdymąsi, dalyvaujant gimnazijos savivaldoje, vietos bendruomenės ir jaunimo organizacijų veikloje.

8. Socialinės veiklos kryptys - darbinė (pagalba Gimnazijai), ekologinė, projektinė, socialinė – pilietinė, kita.

9. Socialinės veiklos trukmė:

9.1. 5 klasėse – ne mažiau kaip 5 valandos per mokslo metus;

9.2. 6 klasėse – ne mažiau kaip 10 valandų per mokslo metus;

9.3. 7 – 8, I – II g. klasėse – ne mažiau kaip 15 valandų per mokslo metus.

10. Socialinę veiklą koordinuoja direktoriaus pavaduotojas ugdymui.

11. Socialinę veiklą organizuoja atsakingi asmenys: klasių vadovai, dalykų mokytojai, socialinis pedagogas, kiti Gimnazijos darbuotojai.

12. Socialinės veiklos apskaita vykdoma e – dienyne.

13. Socialinė veikla vertinama įsk. /neįsk. įtraukiant į e – dienyną.

14. Apskaitą vykdo klasės vadovai. Pasibaigus mokslo metams, suskaičiuoja socialinės veiklos trukmę ir nurodo valandų skaičių (pvz. 5 val.). Mokiniai užpildo refleksijos lapus (priedas Nr. 1).

15. Mokinius, nesurinkusius reikiamo valandų skaičiaus likus 2 savaitėms iki mokslo metų pabaigos, administracija nukreipia tuo metu Gimnazijai svarbiai socialinei veiklai (klasės vadovas iki to laiko apie tokius mokinius informuoja kuruojantį vadovą).

16. Mokinys, neatlikęs Gimnazijos ugdymo plane numatytos socialinės veiklos, neįgys teisės gauti 8, 10 klasių baigimo pažymėjimo.

**III SKYRIUS**

**MOKYKLOS SIŪLOMOS SOCIALINĖS VEIKLOS KRYPTYS**

17. Darbinė (pagalba Gimnazijai) veikla:

17.1. kabinetų, kitų Gimnazijos patalpų tvarkymas;

17.2. dekoracijų ruošimas, patalpų apipavidalinimas;

17.3. Gimnazijos interjero, edukacinių aplinkų kūrimas ir atnaujinimas.

18. Ekologinė veikla:

18.1. Gimnazijos teritorijos priežiūra:

18.2. parkų, kapinių tvarkymas;

18.3. dalyvavimas akcijoje ,,Darom”.

19. Projektinė veikla:

19.1. dalyvavimas pilietinio ugdymo, prevenciniuose, socialiniuose, sveikatos ugdymo, ugdymo karjerai projektuose.

20. Socialinė veikla:

20.1. socialinė – pilietinė veikla Gimnazijoje, dalyvavimas Gimnazijos savivaldos darbe;

20.2. pagalba kitiems mokiniams (turintiems mokymosi sunkumų ar žemesnių klasių);

20.3. socialinė – pilietinė veikla už Gimnazijos ribų (savanoriavimas; bendradarbiavimas su seniūnijomis, mokyklomis, kitomis institucijomis).

21. Kita veikla:

21.1. darbas Gimnazijos bibliotekoje;

21.2. Gimnazijos atstovavimas visuomeninėje ir bendruomenės veikloje (dalyvavimas olimpiadose, miestelio kultūriniuose, sporto ir kituose renginiuose);

21.3. savanoriškas darbas Gimnazijoje ne pamokų metu (sporto varžybų, renginių organizavimas, vedimas, parodų rengimas, pagalba organizuojant išvykas ir kt.);

21.4. Gimnazijos muziejaus tvarkymas;

21.5. Budėjimas gimnazijoje, judriųjų pertraukų organizavimas;

21.6. kitos, Tvarkoje nenumatytos, veiklos, atitinkančios socialinės veiklos kriterijus.

22. Socialinės veiklos atlikimą už Gimnazijos ribų patvirtina atitinkama įstaiga, pateikdama raštą su atsakingo asmens parašu ir anspaudu.

**IV SKYRIUS**

**BAIGIAMOSIOS NUOSTATOS**

23.Socialinės-pilietinės veiklos organizavimo tvarkos aprašas gali būti keičiamas ar papildomas atsižvelgiant į tėvų ir mokytojų pasiūlymus, pastabas, naują patirtį, švietimo dokumentus.

SUDERINTA

Gimnazijos direkcijos posėdyje

2021-03-22

Priedas Nr. 1

REFLEKSIJOS LAPAS

1. Kada ir ką darau?

…………………………………………………………………………

…………………………………………………………………………

…………………………………………………………………………

…………………………………………………………………………

…………………………………………………………………………

…………………………………………………………………………

2. Ko išmokau, kokius įgūdžius patobulinau?

…………………………………………………………………………

…………………………………………………………………………

…………………………………………………………………………

…………………………………………………………………………

…………………………………………………………………………

…………………………………………………………………………

3. Kodėl ši veikla svarbi?

…………………………………………………………………………

…………………………………………………………………………

…………………………………………………………………………

…………………………………………………………………………

…………………………………………………………………………

…………………………………………………………………………

………………………................................................ ....

Mokinio vardas, pavardė

Data: